10:57 ,06.08.2019 מאת: מערכת פורט2פורט
שירות חדש לחברת UPS ישראל. בימים אלו החלה החברה להציע את שירות ה- Enterprise Solution המאפשר ללקוחות עסקיים המייצאים מוצרים בפריסה גלובלית, להעביר את הסחורה ליעד המבוקש בעלות נמוכה ובזמן קצר. השירות מאפשר ניהול מלאי והזמנות דרך מערכת Control tower ממוחשבת, המאפשרת יעילות תפעולית ומבצעת אופטימיזציה למלאי בכל רגע נתון. ניהול זה יאפשר הקטנת רמות המלאי, תוך שיפור השירות בצורה משמעותית.
לדברי אורן בר, סמנכ״ל שרשרת אספקה ב- UPS ישראל, נושא הלוגיסטיקה הבינלאומית מהווה את אחד האתגרים הגדולים ביותר עבור יצרנים, משווקים ולקוחות. ״הצורך לספק מוצר או חלקי חילוף ללקוח, לעיתים תוך שעה מרגע תקלה בכל העולם מהווה אתגר עצום. מניתוח שערכנו עלה כי עלות האספקה ב׳מייל האחרון׳, כלומר מהמחסן האזורי למפעל או לבית הלקוח, מהווה נתח עיקרי בהוצאה הלוגיסטית״.
בר ציין כי שירות Enterprise Solution פותח בכדי לתת מענה לאתגר ה״מייל האחרון״, לשפר משמעותית את זמני המסירה ולהוזיל את עלויות השילוח והוא מיועד לחברות הייטק, ביוטכנולוגיה, תקשורת, רפואה וכו׳ המעניקות שירותי תמיכה ומכר ברחבי העולם, אשר יכולות לדבריו, באמצעות UPS ישראל, להתחייב על אספקת מלאי וחלקי חילוף במהירות וביעילות, תוך חיסכון בעלויות והעלאת רמת השירות ללקוחות הקצה.